OpenLLM-France/wikimedia huggingface dataset:
# Cantó de Sent Junian Oest

El cantó de Sent Junian Oest és un cantó francès del departament de l'Alta Viena, situat al districte de Rechoard. Té 2 municipis i part del de Sent Junian.

## Municipis

* Chalhac
* Salhac
* Sent Junian

## Història

Llista dels consellers generals successius :
| Data d'elecció | Identitat | Partit |
| 1973-2001 | André Demery | PCF |
| 2001- | Pierre Allard | ADS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| - | - | - | - | - | - | 8.451 |
# Kopaní (Vorónej)

* Per a altres significats, vegeu «Kopaní».
Kopaní (en rus: Копани) és un poble (un khútor) de l'óblast de Vorónej, a Rússia, segons el cens del 2010 tenia 33 habitants.

## Referències

* ↑ Расстояние от Херсонского до Россоши
* 1 2 Херсонский хутор на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
# Manuel Pérez Feliu

Manuel Pérez Feliu (Alacant, 6 de setembre de 1892 - Paterna, 27 d'agost de 1940) fou un dirigent anarcosindicalista valencià.
Era d'origen català i fou un actiu militant de la CNT i de la Federació Anarquista Ibèrica. Durant la guerra civil espanyola fou membre del Comitè Regional de Llevant tant de CNT com de FAI. Quan fracassà a València el cop d'estat del 18 de juliol de 1936 dirigí les brigades populars de la policia i més tard representà la CNT en el Comitè Executiu Popular de València, en el Consell Valencià de Seguretat i en el Tribunal Especial de Justícia. El 1939 va exercir com a alcalde en funcions de València. En acabar la guerra fou detingut i afusellat a Paterna el 27 d'agost de 1940 amb uns altres 20 presoners.

## Referències

* ↑ Sangría anarquista
* ↑ María Teresa Martínez de Sas i Pelai Pagès i Blanch Diccionari biogràfic del moviment obrer als Països Catalans, p. 1056
* ↑ Paterna, la gran fosa de Valencia per Vicente Gabarda, a Público, 24 d'agost de 2011
# Podarg cuacurt

El podarg cuacurt(Batrachostomus poliolophus) és una espècie d'ocell de la família dels podàrgids (Podargidae) que habita els boscos de les muntanyes de Sumatra.

## Referències

* ↑ «Podarg cuacurt». Cercaterm. TERMCAT, Centre de Terminologia. Rev. 20/02/2021(català)
# Ponx

Ponx (de l'anglès punch i aquest de l'hindi pãč, ‘cinc’, nombre original dels seus ingredients) és un tipus de còctel amb begudes alcohòliques o no que sovint contenen fruita o sucs. El ponx s'acostuma a servir en festes i celebracions dins recipients grans i amples anomenats ponxeres. Originalment la beguda es preparava amb cinc ingredients principals: àrac (aiguardent de vi de palma), sucre, llimona, aigua i te. La beguda va ser introduïda des de l’Índia fins a Anglaterra per empleats de la Companyia anglesa de les Índies Orientals. El Ponx se sol servir a les festes en bols grans i amplis, coneguts com a bols de ponx.
Als Estats Units, la normativa federal estableix la paraula "Ponx" per descriure productes de begudes comercials que no contenen fruita ni suc de fruita. El terme s’utilitza per etiquetar begudes aromatitzades artificialment, amb o sense aromatitzants naturals, que no contenen suc de fruites ni es concentren en proporcions significatives. Per tant, un producte etiquetat com a "ponx de fruita" pot no contenir cap ingredient de fruita.

## Història

La paraula ponx pot ser un préstec de l'hindi पाँच (pāñć), que significa "cinc", ja que la beguda es feia sovint amb cinc ingredients: alcohol, sucre, suc de llima o llimona, aigua i espècies. Alguns creuen que la paraula prové de l'anglès puncheon, que era una descripció volumètrica de certs barrils de mida que s'utilitzaven per transportar alcohol als vaixells.
Els mariners i empleats de la Companyia anglesa de les Índies Orientals van portar la beguda a Anglaterra des de l’Índia a principis del segle xvii. A partir d’aquí es va introduir en altres països europeus. Quan se serveix de forma comunitària, s’espera que la beguda tingui un contingut alcohòlic inferior al d’un còctel típic.

## Referències

* ↑ «Punch» (en anglès). Dictionary.com, LLC, 2021. [Consulta: 27 juny 2021].
* ↑ «Surprising history of punch» (en anglès). History.com. Arxivat de l'original el 23-1-2021. [Consulta: 27 juny 2021].
* 1 2 Edwards, Graham and Sue. The Language of Drink, Alan Sutton Publishing, 1988.
* ↑ U.S. FDA. «Còpia arxivada». Arxivat de l'original el 2019-04-01. [Consulta: 27 juny 2021].
* ↑ Loanwords
* ↑ Punch at the Online Etymology Dictionary
* ↑ «The History of Punch». [Consulta: 27 gener 2019].
* ↑ "A Vintage Cocktail That Packs A Punch", NPR, December 30, 2010, with 3 vintage recipes

## Vegeu també

* Punsch
# Tres Tresors

Els Tres Tresors (xinès simplificat: xinès tradicional: 三寶, xinès simplificat: 三宝, pinyin: 'sānbǎo', Wade-Giles: 'san-pao') és un concepte del taoisme. Designa tres virtuts importants –que es poden haver traduït de diferents maneres–: la compassió, la moderació i la humilitat. Els Tres Tresors són pròxims, en la seva forma, a les Tres Joies del budisme.
Encara que el Daodejing originalment sanbao significava "compassió", "frugalitat" i "humilitat". Però el terme es va utilitzar més tard per traduir les tres joies (Buda, Dharma i Sangha) al budisme xinès, i donar significat als Tres Tresors (jing, qi, shen) en la medicina tradicional xinesa.

## Font

* John Bowker. Concise Dictionary of world religions, Oxford University Press, p. 513.

## Enllaços externs

* Els tres tresors a Alquímia interna Arxivat 2018-06-30 a Wayback Machine..
* (anglès)Tao Teh Ching, 67 Arxivat 2007-06-12 a Wayback Machine., 29 traducció de la St. Xenophon Library
# Karol Borhy

Karol Borhy (hongarès: Károly Borhy, 23 de juny de 1912 a Budapest - 9 de gener de 1997 a Lučenec) va ser un entrenador de futbol txecoslovac. Va entrenar el FK Inter Bratislava, l'ŠK Slovan Bratislava i breument la selecció de futbol de Txecoslovàquia. Borhy era membre de la minoria hongaresa a Eslovàquia.
Borhy també va entrenar el Jednota Trenčín durant molts anys als anys 60 i 70. També va treballar durant sis anys a Kuwait.

## Referències

* ↑ Mészáros, Károly J.. «Borhy Károly és az Aranycsapat árnyéka» (en hongarès). SzloMaSport.sk, 30-09-2020. [Consulta: 26 abril 2021].
* ↑ Český a československý fotbal - lexikon osobností a klubů a Google Books
* ↑ Alexander Cibula: Jubilejný desiaty ročník Memoriálu Karola Borhyho at SME.sk, 9 February 2009.
# Canal iònic

Un canal iònic és una proteïna o un agregat de proteïnes que obre un porus en la membrana cel·lular. Per mitjà d'aqueix conducte, les cèl·lules i alguns organismes, com els bacteris, controlen el pas de nutrients i també intercanvien informació; regulen, en definitiva, el seu metabolisme. Els canals iònics regulen nombroses funcions fisiològiques del cos humà. Controlen el ritme cardíac, la contracció dels músculs, la secreció d'hormones al torrent sanguini, l'alliberament d'insulina en el pàncrees, i els impulsos elèctrics que permeten la transmissió d'informació en el sistema nerviós.
Actualment es creu que hi ha uns 300 canals iònics en una cèl·lula viva.
Els canals iònics es poden classificar en passius (sempre són permeables) i actius. Els actius només s'obren responent a un estímul. Aquest estímul pot ser un canvi de voltatge (canal iònic dependent de voltatge), la unió d'una substància (fàrmac, hormona, neurotransmissor...) al receptor del canal, (canal iònic dependent de lligand), la fosforilació de les proteïnes del canal (canal iònic dependent de fosforilació) o l'estirament mecànic (canal iònic mecano-sensible). Els canals iònics també es poden classificar segons els ions que deixen passar (calci, sodi, potassi).

## Referències

* Físics en la frontera de la biologia. Oficina de Cooperació en Investigació i Desenvolupament Tecnològic (OCIT) Universitat Jaume I. http://www.uji.es/CA/ocit/noticies/detall&id_a=12870294 Arxivat 2012-02-15 a Wayback Machine.
* Transport d'ions a través de la membrana cel·lular. Unitat de Fisiologia Mèdica. Xavier Navarro. http://clon.uab.cat/recursos/descargar.asp?clau='0000001859%5BEnllaç+no+actiu%5D
* ↑ Gabashvili IS, Sokolowski BH, Morton CC, Giersch AB «Ion channel gene expression in the inner ear». J. Assoc. Res. Otolaryngol., 8, 3, setembre 2007, pàg. 305–28. DOI: 10.1007/s10162-007-0082-y. PMC: 2538437. PMID: 17541769.
# Kopaní

«Kopaní» té aquests significats:
* Kopaní (Vorónej), localitat de l'óblast de Vorónej, a Rússia
* Kopaní (Crimea), localitat de la República Autònoma de Crimea a Ucraïna
# Manuel Pugès i Guitart

Manuel Pugès i Guitart (Manresa, Bages, 1877 - Barcelona, 1935) fou un escriptor i periodista català.
Va ser redactor dels diaris La Cataluña i La Veu de Catalunya i editorialista d'El Matí. Exercí el càrrec de secretari del Foment del Treball Nacional.

## Obra

* Como triunfó el proteccionismo en España (1931)
* L'atur forçós

## Referències

* ↑ «Manuel Pugès i Guitart». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* "Catalunya social" nota necrològica de Manuel Pugès Guitart - "I els bons se'n van..."
# Jordi I de Saxònia-Altenburg

Jordi I de Saxònia-Altenburg (Hildburghausen, Turíngia, 24 de juliol de 1796 - Hummelshain, 3 d'agost de 1853) va ser duc de Saxònia-Altenburg des de 1848 fins a 1853, any en què morí.
Nascut a Hildburghausen el 1796, fill del duc Frederic I de Saxònia-Altenburg i de la duquessa Carlota de Mecklenburg-Strelitz. Jordi era net per via paterna del duc Ernest Frederic III de Saxònia-Hildburghausen i de la princesa Ernestina de Saxònia-Weimar; mentre que per línia materna ho era del gran duc Carles II de Mecklenburg-Strelitz i de la landgravina Frederica de Hessen-Darmstadt.
El dia 7 d'octubre de 1825 es casà a Ludwigslust amb la duquessa Maria de Mecklenburg-Schwerin, filla del gran duc hereu Frederic Lluís de Mecklenburg-Schwerin i de la gran duquessa Helena de Rússia. La parella tingué tres fills:
* SAR el duc Ernest I de Saxònia-Altenburg, nat a Hildburghausen el 1826 i mort a Altenburg el 1908. Es casà el 1853 a Dessau amb la princesa Agnès d'Anhalt.
* SA el príncep Albert de Saxònia-Altenburg, nat a Hildburghausen el 1827 i mort a Ludwigslust el 1835.
* SA el príncep Maurici de Saxònia-Altenburg, nat a Eisenberg el 1829 i mort a Arco el 1907. Es casà a Meiningen el 1862 amb la princesa Augusta de Saxònia-Meiningen.
Lluità durant les Guerres Napoleòniques al costat del seu germà i en contra de l'exèrcit francès de Napoleó Bonaparte. L'any 1848 arran de la revolta liberal que enderrocà el seu germà, el duc Josep I de Saxònia-Altenburg assumí el tron de Saxònia-Altenburg.
Morí el 1853 a Hummelshain a l'edat de 57 anys.
# Regino Borobio Ojeda

Regino Borobio Ojeda (Saragossa, 1895 - ídem, 1976) va ser un arquitecte espanyol, titulat a Madrid el 1920.
Influït pel racionalisme arquitectònic, la seva obra destaca per la utilització de noves tecnologies i esquemes planimètrics, amb gran simplificació de línies. Autor de la Residència Universitària de Jaca (1928), el Col·legi de la Companyia de Maria, la seu a Saragossa de la Confederació Hidrogràfica de l'Ebre, així com el pavelló de la mateixa companyia per a l'Exposició Internacional de Barcelona de 1929, les facultats de Filosofia i Lletres i Ciències de Saragossa, l'Editorial Luis Vives i la Fira de Mostres de Saragossa.
# Kaluga

Kaluga - Калуга (rus) - és una ciutat de Rússia, capital de l'óblast de Kaluga. Està a la vora de l'Okà, a 188 km al sud-oest de Moscou.

## Clima

Té un clima continental no extrem, molt similar al de Moscou. Al gener la temperatura mitjana és de -10,1 °C i al juliol de +17,5 °C. La pluviometria és d'uns 600 litres amb el màxim de pluja a l'estiu.

## Història

Va ser fundada a mitjans del segle xiv com a fortalesa fronterera de Moscòvia. La primera menció escrita és de 1.371. En l'edat mitjana era un assentament petit.
Kaluga va ser ocupada pels nazis el 1941. El 1944 el govern soviètic hi internà centenars de soldats polonesos de l'Armia Krajowa.
El resident a Kaluga més conegut és Konstantín Tsiolkovski, un pioner de la ciència aeroespacial que treballava a Kaluga com a professor d'escola, se li ha dedicat el museu Tsiolkovski.

## Economia

Actualment és un dels centres russos de la indústria de l'automoció amb un gran nombre d'indústries estrangeres en plantes de muntatge, entre elles: el grup Volkswagen, Volvo, Citroën, i Mitsubishi.

## Persones il·lustres

* Aleksandr S Famincyn (1841-1896), compositor musical.
* Konstantín Tsiolkovski (1857-1935), físic.
* Mikola Azàrov (n. 1947) President d'Ucraïna
* Yuri Averbakh (n. 1922), Gran Mestre d'escacs
* Viktor Alexandrovich Usplenski (n. 1879 - Tashkent, 1949), compositor musical
* Museu de l'Espai a Kaluga
* Centre de Kaluga
* Universitat estatal de Moscou a Kaluga
* Edifici administratiu provincial

## Referències

* ↑ «Kaluga». ésAdir. [Consulta: 11 maig 2024].
* ↑ О Калуге Arxivat 2009-01-06 a Wayback Machine., Официальный сайт Городской Управы г. Калуга (rus)
* ↑ «Descripció de la planta de Kaluga». volkswagen.com. Arxivat de l'original el 2012-02-19. [Consulta: 21 novembre 2010].
* ↑ New Volvo Group assembly plant in Kaluga, Volvo Group corporate news, 15-10-2007
* ↑ PSA Peugeot Citroën to Build Plant in Kaluga, Russia, PSA Peugeot Citroën press release, 12-12-2007
* ↑ Mitsubishi signs contract to build plant in Kalug, RIA Novosti, 28-12-2007

## Enllaços externs

* Regional Information
# Cantó de Montreuil-Bellay

El cantó de Montreuil-Bellay és una antiga divisió administrativa francesa del departament de Maine i Loira, situat al districte de Saumur. Té 13 municipis i el cap es Montreuil-Bellay. Va desaparèixer el 2015.

## Municipis

* Antoigné
* Brézé
* Brossay
* Cizay-la-Madeleine
* Le Coudray-Macouard
* Courchamps
* Épieds
* Montreuil-Bellay
* Le Puy-Notre-Dame
* Saint-Cyr-en-Bourg
* Saint-Just-sur-Dive
* Saint-Macaire-du-Bois
* Vaudelnay

## Història

Llista dels consellers generals successius :
| Data d'elecció | Identitat | Partit |
| 1945-1951 | Joseph Civrays | radical |
| 1951-1964 | Jacques de Boischevalier | Divers droite |
| 1964-1973 | Edgar Pisani | Divers droite, després UDF |
| 1973-1994 | Georges de Grandmaison | UDF |
| 1994-2001 | Claude Beaumont | Divers droite |
| 2001-2015 | Dominique Monnier | UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 10.224 | 10.883 | 11.636 | 12.458 | 12.756 | 12.419 | 13.007 |
| A partir de 1990: Població sense dobles comptes |||||||
# Ratpenat orellut bru

El ratpenat orellut bru (Glyphonycteris sylvestris) és una espècie de ratpenat que viu a Sud-amèrica i a Centreamèrica.

## Referències

* ↑ Distribució (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Majen Djebel Chitane

Majen Djebel Chitane (àrab: ماجن الشيطان, Mājin ax-Xīṭān) és una zona reduïda de 48 hectàrees a la muntanya Chitane (Djebel Chitane) a la governació de Bizerta, delegació de Sejnane, amb un llac d'aigua dolça de 10 hectàrees on es troben força ànecs i algunes aus migratòries. La zona protegida és una reserva natural declarada el 18 de desembre de 1993, i inclou una part de la muntanya amb roures de suro.
# Resolució 490 del Consell de Seguretat de les Nacions Unides

La Resolució 490 del Consell de Seguretat de les Nacions Unides, fou aprovada per unanimitat el 21 de juliol de 1981 després d'haver examinat l'informe del Secretari General. El Consell va acordar que s'havia de cessar de forma immediata els atacs per part d'Israel al territori del Líban.
El Consell de Seguretat va exigir a Israel a respectar la integritat territorial del Líban, i va realitzar una petició a la Secretaria General per realitzar un segon informe de l'estat de la situació en 48 hores.

## Vegeu també

* Llista de resolucions del Consell de Seguretat de les Nacions Unides 401 a la 500 (1976 - 1982)

## Enllaços externs

* PDF Text de la Resolució a UN.org
# Farol

Un farol és una beguda feta amb ginebra i menta que es bevia per esmorzar durant el segle xix fins al primer quart del segle xx a diversos indrets de Barcelona. Era sobretot molt popular als barris més populars, com el Poblenou, el Poble Sec o el districte de Sants.

## Referències

* ↑ Sánchez, Iñigo. «Acústiques del litoral de Barcelona_Una aproximació etnogràfica a l'espai sonor urbà». [Consulta: 26 juny 2013].
* ↑ Alcaraz, Carmen «Patrimoni Gastronòmic». Diari Ara, 22-06-2013 [Consulta: 26 juny 2013].
Viccionari
# Tuleta

* Per a altres significats, vegeu «Tuleta (Droma)».
Tuleta és una concentració de població designada pel cens dels Estats Units a l'estat de Texas. Segons el cens del 2000 tenia 292 habitants.

## Demografia

Segons el cens del 2000, Tuleta tenia 292 habitants, 119 habitatges, i 84 famílies. La densitat de població era de 25,2 habitants per km².
Dels 119 habitatges en un 32,8% hi vivien nens de menys de 18 anys, en un 58,8% hi vivien parelles casades, en un 10,1% dones solteres, i en un 28,6% no eren unitats familiars. En el 27,7% dels habitatges hi vivien persones soles el 16,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,99.
Per edats la població es repartia de la següent manera: un 27,7% tenia menys de 18 anys, un 5,5% entre 18 i 24, un 26,7% entre 25 i 44, un 20,2% de 45 a 60 i un 19,9% 65 anys o més.
L'edat mediana era de 38 anys. Per cada 100 dones de 18 o més anys hi havia 91,8 homes.
La renda mediana per habitatge era de 22.500 $ i la renda mediana per família de 31.250 $. Els homes tenien una renda mediana de 28.750 $ mentre que les dones 13.125 $. La renda per capita de la població era de 15.333 $. Aproximadament l'11,6% de les famílies i el 14,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tuleta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Tuleta». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Kalu Uche

Kalu Uche (nascut a Aba, Nigèria el 15 de novembre del 1982) és un exfutbolista nigerià que jugava com a centrecampista.

## Referències

* ↑ Rafa Espino. «El Almería vende a Uche al Neuchâtel suizo de Caparrós», 05-08-2011. [Consulta: 11 març 2012].
* ↑ Agencia EFE. «Kalu Uche ficha por el Espanyol», 30-01-2012. [Consulta: 11 març 2012].
* ↑ Pablo Laynez. «El exrojiblanco Kalu Uche firma por el Águilas, los aficionados blanquiazules recuerdan su gran enfrentamiento contra un aficionado llamado Mario Velasco en la temporada 21/22», 29-01-2021. [Consulta: 29 gener 2021].
# Cantó de Montrésor

El cantó de Montrésor és un cantó francès del departament de l'Indre i Loira, situat al districte de Loches. Té 10 municipis i el cap és Montrésor.

## Municipis

* Beaumont-Village
* Chemillé-sur-Indrois
* Genillé
* Le Liège
* Loché-sur-Indrois
* Montrésor
* Nouans-les-Fontaines
* Orbigny
* Villedômain
* Villeloin-Coulangé

## Història

Llista dels consellers generals successius :
| Data d'elecció | Identitat | Partit |
| 1945-1949 | M. Blanchet | SFIO |
| 1949-1979 | Roger Moreau | Divers droite, després RPR |
| 1979-2011 | Jean Lévêque | Divers droite |
| 2011- | Jacky Charbonnier | Divers gauche-FDG |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| - | 7.062 | 5.939 | 5.513 | 5.241 | 5.271 | 5.534 |
| A partir de 1990: Població sense dobles comptes |||||||
# Kağıthane

Kağıthane és un districte d'Istanbul, Turquia, situat en la part europea de la ciutat.

## Història

En l'època de Solimà I el Magnífic, la vall en la qual s'estén el districte s'anomenava Sadabat i l'utilitzava la cort otomana per caçar i muntar a cavall. A la vall hi havia camps de tulipes i, a la primavera, la gent es reunia aquí per celebrar casaments, entre altres esdeveniments. En l'últim període de l'Imperi, s'havia dessecat la conca de la vall i s'havien construït cases de vacances.
La fàbrica otomana de pólvora va ser la primera activitat industrial de la vall i es remunta a l'època de Baiazet II. A partir de llavors, es van instal·lar a Kathane nombroses fàbriques, molins de farina, i fins i tot fàbriques de paper. A causa de la distància de la ciutat, no va estar gaire poblat fins a finals del segle xx.
El major creixement de Kağıthane es va produir a partir dels anys 1950, amb l'arribada d'immigrants procedents d'Anatòlia que va arribar per treballar a les fàbriques, tallers i obres. Van construir petites cases en ambdós costats de la vall de forma descontrolada, per la qual cosa les fortes pluges inunden gran part dels habitatges.
El districte va ser un important centre de suport a l'esquerra política durant la violència política dels anys 1970.
A partir dels anys 1970, es van començar a construir edificis de formigó de sis plantes per acollir a les generacions posteriors dels immigrants.

## Divisió administrativa
### Mahalleler

Çağlayan · Çeliktepe · Emniyet · Gültepe · Gürsel · Hamidiye · Harmantepe · Hürriyet · Mehmet Akif Ersoy · Merkez · Nurtepe · Ortabayır · Sanayi · Seyrantepe · Şirintepe · Talatpaşa · Telsizler · Yahya Kemal · Yeşilce
# Mare de Déu de Loreto d'Ulldecona

Mare de Déu de Loreto d'Ulldecona és una església d'Ulldecona (Montsià) protegida com a bé cultural d'interès local.

## Descripció

Ermita situada a la sortida sud de la població, en el creuament entre el camí de l'Olivera i l'antiga carretera comarcal de Vinaròs. Edifici de planta rectangular, formada per una estança quadrada que comunica a l'exterior mitjançant dues portes laterals allindades. A la façana hi ha un finestral i un porxo delimitat per tres grans arcades de mig punt sobre pilars de secció quadrada. Té coberta de volta de creueria en el porxo, amb nervis sobre mènsules. El finestral de la façana està tancat per vidre i reixa; a sobre hi ha un escut del baró de Purroy. La teulada és a quatre vessants i amb ràfec sortit. Al centre de la teulada hi ha un campanar d'espadanya d'una obertura. L'interior de la capella ha estat refet modernament amb una taula-altar i una imatge de la verge. Els murs són de maçoneria arrebossada excepte en les estructures portants i els emmarcaments de les obertures.

## Història

No es coneixen referències documentals que ens puguin indicar l'època en què es va construir. Només resta constància d'un pagament en el llibre de contes municipals de l'any 1764, en el que es diu: "Item a MN. Francisco de Giner obtentor del beneficio de Matheo Ortells, fundado en la Ermita de Nuestra Señora de Loreto de esta villa... 64 regles y 20 marabedís". Hom la qualificat com a gòtica, atenent a la volta de creueria. No obstant, la llarga pervivència de l'estil gòtic fa descartar la possibilitat que aquest edifici sigui posterior als segles XIV-XV (entre aquestes centúries es dona la llegenda del trasllat de la casa de la Verge a la població italiana de Lloret). L'escut, a la façana, del baró de Purroy, pot fer referència al promotor de l'edifici.
L'any 1966 l'edifici va ser restaurat, ja que es trobava en un avançat estat degradació.

## Referències

* 1 2 3 «Mare de Déu de Loreto d'Ulldecona». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].

## Enllaços externs

* «Mare de Déu de Loreto d'Ulldecona». Mapa de recursos culturals. Diputació de Tarragona.